CELEX: 62012FN0043
Language: hu
Date: 2012-03-30 00:00:00
Title: F-43/12. sz. ügy: 2012. március 30-án benyújtott kereset — ZZ kontra NKEEI

7.7.2012   
            
            
               HU
            
            
               Az Európai Unió Hivatalos Lapja
            
            
               C 200/21
            
         2012. március 30-án benyújtott kereset — ZZ kontra NKEEI
   (F-43/12. sz. ügy)
   2012/C 200/43
   Az eljárás nyelve: francia
   
      Felek
   
   
      Felperesek: ZZ (képviselők: T. Bontinck és S. Woog ügyvédek)
   
      Alperes: Nemek Közötti Egyenlőség Európai Intézete
   
      A jogvita tárgya és leírása
   
   Az NKEEI azon határozatának megsemmisítése, amely elutasította a felperesnek a 2011. június 1-je és szeptember 30. közötti időszakra vonatkozó vezetői juttatás iránti kérelmét.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az NKEEI igazgatónője 2012. január 12-i határozatát, amely elutasította a felperesnek a 2011. június 1-je és szeptember 30. közötti időszakra vonatkozó vezetői juttatás iránti kérelmét, amely juttatást a felperes panaszát követően az NKEEI személyi erőforrásokért felelős alkalmazottja 2012. február 27-i határozatában erősített meg;
            
         
               —
            
            
               rendelje el a vezetői juttatás kifizetését a 2010. június 1-je és 2011. szeptember 30. közötti időszak vonatkozásában, amely összeget 2011. szeptember 30-ától kezdve az Európai Központi Bank által, a főbb refinanszírozási műveleteknél alkalmazott kamatlábnak két százalékponttal növelt mértéke alapján kiszámítandó késedelmi kamat terheli;
            
         
               —
            
            
               a Nemek Közötti Egyenlőség Európai Intézetét kötelezze a költségek viselésére.